Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1239

g) vagy a bejegyzési szám és a gyártó neve vagy jele, vagy a csomagolásnak az illetékes hatóság által megállapított egyéb azonosító jele. 2.3.2 Minden újrahasználható csomagolóeszközre, amely alkalmas a felújításra, amelynek eredményeként a jelölés megsemmisülhet, az 2.3.1 pontban meghatározott jelölést kell felvinni oly módon, hogy képes legyen elviselni a felújítási eljárást (pl. beütéssel). 2.3.3 A bejegyzési szám csak egy gyártási típusra vagy típussorozatra érvényes. Különböző felületi kezelésű csomagolóeszközök ugyanazon gyártási típus alá tartozhatnak. Gyártási típussorozaton azonos szerkezetű, azonos falvastagságú, azonos anyagból gyártott és azonos keresztmetszetű csomagolóeszközöket kell érteni, amelyek a jóváhagyott gyártási típustól csak annyiban térnek el, hogy szerkezeti magasságuk kisebb. A tartályok zárószerkezetének olyannak kell lennie, hogy azt a vizsgálati jelentésben említettekkel azonosítani lehessen. 2.3.4 Aki a csomagolóeszközt felújítja, köteles a felújítás után a csomagolóeszközre a 2.3.1.a)–e) pontban előírt tartós jelölések közelében olyan jelet elhelyezni, amely sorrendben a következőket jelzi:

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes